**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за земјоделство, шумарство и водостопанство |
| Назив на предлогот на закон: | Предлог на Закон за изменување и дополнување на Законот за ловството |
| Одговорно лице и контакт информации: | Јурант Дикаjurant.dika@mzsv.gov.mk |
| Вид на Извештај | ☒Нацрт☐Предлог  |
| Обврската за подготовка на предлогот на закон произлегува од: | ☒Годишната програма за работа на Владата на Република Македонија☐НПАА☒Заклучок на Владата на Република Македонија☐Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | Нема |
| Дали нацрт извештајот содржи информации согласно прописите кои се однесуваат на класифицираните информации  | ☐Да☒Не |
| Датум на објавување на нацрт Извештајот на ЕНЕР: | 01 Ноември 2017 година |
| Датум на доставување на нацрт Извештајот до Министерството за информатичко општество и администрација: | / |
| Датум на добивање на мислењето од Министерството за информатичко општество и администрација: | / |
| Рок за доставување на предлогот на закон до Генералниот секретаријат  | 11 Декември 2017 година |

1. Опис на состојбите во областа и дефинирање на проблемот
	1. Опис на состојбите

Со Законот за ловството („Службен весник на Република Македонија“ бр. 26/2009, 82/2009, 136/2011, 1/2012, 69/2013, 164/2013, 187/2013, 33/2015, 147/2015 и 193/2015) се уредува одгледувањето, заштитата, ловењето и користењето на дивечот и неговите делови. Дивечот е во државна сопственост и како добро од општ интерес за Република Македонија ужива посебна заштита на начин и под услови утврдени со овој закон и Законот за заштита на природата.

Согласно позитивните одредби од законот, дивеч може да се лови со претходна дозвола издадена од концесионерот на дивечот во ловиштето.

Дозволата за ловење на дивеч е документ кој го содржи времето за нејзината важност, видот и бројот на дивечот дозволен за ловење и обврските на ловецот за време на ловењето и по извршеното ловење. Дозволатa за ловење на дивеч е со важност од еден ден. Дозвола за ловење на дивеч може да се издаде на лице кое има положено ловечки испит.

Со постоечкиот закон за ловството, почнувајќи со член 58, па исто така 58-а до 58-т, од 2013 година се имплементира процес на спроведување на ловечкит испит кој со електронски начин на полагање, во просек испитот го положиле околу 600 кандидати годишно, а треба да се име предвид дека засега 1300 кандидати се пријавиле и чекаат дури 1,5-2 години да полагаат во наредниот период.

Уверението за положен ловечки испит потоа служи за задолжително аплицирање кај концесионерите на дивечот за влез во ловиште (добивање на дневна дозвола), но и како дополнителен документ (меѓу другите) при поднесување на барање за добивање на одобрение за набавка и носење на оружје (Б и Ц категорија) согласно Законот за оружјето.

Испитот се состои од два дела и тоа: прв дел (теоретски дел), со кој се проверува теоретското знаење на кандидатите и втор дел (практичен пример), со кој се проверува способноста од областа на ловството во практика.

Испитот се полага писмено по електронски пат, со одговарање на определен број прашања во вид на решавање на електронски тест на компјутер.

Испитот се полага најмалку четири пати годишно, во периодот од 1-ви февруари до 30-ти септември. Ловечкиот испит се полага во просторија за полагање на испит, посебно опремена за полагање на стручен испит со материјално-техничка и информатичка опрема, интернет врска и опрема за снимање на полагањето.

Во просторијата за полагање на испитот, за време на полагање на испитот се присутни двајца претставници од Министерството за земјоделство, шумарство и водостопанство, еден претставник од Владата на Република Македонија на предлог на Канцеларијата на претседателот на Владата и еден претставник на Министерството за информатичко општество и администрација (информатичар).

Постојат и неколку комисии кои се формираат согласно постоечкиот закон со цел спроведување на испитот.

Ловечкиот испит започнува со полагање на првиот дел (теоретскиот дел), а потоа на вториот дел (практичен пример).

Вториот дел се полага во рок од најмалку 15 дена по успешното полагање на првиот дел.

* 1. Причини за проблемите кои се предмет на разгледување

Пред воведување на електронскиот начин на полагање на ловечкиот испит во 2013 година, целокупната постапка за полагање на испитот беше едноставна и многу практична поради бројот и профилот на кандидатите за полагање на ловечкиот испит, комплексноста на проблематиката и целта поради која се спроведуваше истиот.
Имено, во нашата држава, како и во сите развиени држави секогаш постоело потреба за едукација и проверка на знаењето на ловците за основните принципи за заштита и одржливо користење на дивата фауна, за ловечкиот кодекс на однесување и етика итн.
Системот на усмено полагање на ловечкиот испит пред комисија за спроведување на ловечкиот испит а согласно програма за полагање на ловечки испит (каде се содржани темите кои се обработуваат) се покажа како најефикасен и најбрз начин за полагање и евентуално добивање на уверение за положен ловечки испит, со што се добиваат основни познавања за законската регулатива и за основните принципи за заштита и одржливо користење на дивата фауна.

Треба да се напомене дека искуствено (иако не се се бара податок за образование при аплицирање) најголем дел од кандидатите се со основно и средно образование и најголемиот дел немаат основни познавања за работа со персонален компјутер. Исто така, иако право на полагање на ловечкиот испит имаат сите полнолетни граѓани на Република Македонија, генерално возрасната структура на кандидатите не е незанемарлива, бидејќи голем дел со во поодминати години, каде можноста за едукација за новиот начин на полагање по електронски пат е тежок.

Со сегашниот начин на полагање постојат неколку пречки кои се апсолутно непотребни и се копија од модел-Законот за правосуден испит врз основа на кој во 2013 година сите институции кои имаа испити во законите за кои беа надлежни беа задолжени со владин заклучок да ги интерполираат одредбите од измената и дополнувањето на Законот за правосуден испит.
Во Законот за правосуден испит и сродните стручни испити (правосуден, нотарски, испитот за извршители, итн) предвидени за полагање при Министерството за правда, а кои согласно неколкуте закони во правосудството и судскиот систем, законски е определено значењето на правосудниот испит и сличните како него како услов за вршење на определени функции во правната професија, што наметна потреба од законско решение за регулација во однос на правосудниот испит, но апсолутно нема потреба за регулирање на нивно споредување на ловечкиот испит.

Можеме да ги издвоиме следните дополнителни поголеми пречки:

* Ограничување на полагањето на ловечкиот испит од 1 Февруари до 30 септември
* Одделно полагање на првиот и вториот дел на испитот во различни сесии, со временска дистанца не помала од 15 дена, за што кандидатите прават екстра трошоци за доаѓање од внатрешноста на државата во испитниот центар во Скопје
* Непотребно се плаќаат услугите кон правното лице кое е задолжено да го спроведува испитот, како и вклучување на технички средства од АЕК за спречување на копирање со мобилни телефони бидејќи ловечкиот испит може да се спроведе усмено со користење на една просторија во подрачните единици на МЗШВ или на ловечките друштва и концесионери во подрачјата каде живеат кандидатите,
* Непотребно се формираат неколкуте комисии со членови од разни институции за спроведување на процесот (*комисија за подготовка и верификација на прашања, комисија за спроведување на испитот, комисија формирана од АЕК и комисија за ревизија на испитот*), иако истото можеби има смисла на толкава комплексност и мониторинг при полагање на испитите како правосуден, нотарски, извршител итн. кои се стручни и ги потврдуваат компетенциите на кандидатите, но никако не можат да се споредат со ловечкиот испит

2. Цели на предлог регулативата:

Предложените изменувања и дополнувања на Законот за ловството имаат за цел подобрена и поедноставена постапка за полагање на ловечкиот испит, како најефикасен и најбрз начин за полагање и евентуално добивање на уверение за положен ловечки испит, а истовремено се добиваат основни познавања за законската регулатива и за основните принципи за заштита и одржливо користење на дивата фауна. И најважно, се подобрува квалитетот на услугите и задоволството на граѓаните (апликанти за полагање на испитот) од работењето на администрацијата, со оглед на тоа да со сегашниот закон, има кандидати кои чекаат дури 1,5-2 години.

3. Можни решенија (опции)

3.1. Опис на решението „*не прави ништо*“

Опцијата “не прави ништо” се користи како параметар за споредба на трошоците и користите од останатите опции (baseline).

Ова решение значи да не се донесе предложениот Законот за изменување и дополнување на Законот за ловството. Ова не е прифатлива опција, бидејќи со нејзино одбирање нема да се постигне горенаведената цел.

3.2. Опис на можните решенија (опции) за решавање на проблемот

Предложените решенија предвидуваат:

* проверката на потребното знаење од областа на ловството, со усмено полагање/одговарање на определен број прашања според програма за полагање на ловечкиот испит во која се содржани градивото и прописите
* Испитот се состои од два дела, и тоа во два дела и тоа: прв дел (теоретски дел), со кој се проверува теоретското знаење на кандидатите и втор дел (практичен пример), со кој се проверува способноста од областа на ловството во практика
* Полагањето ќе биде во ист ден за двата дела од испитот, додека стручната комисија за полагање на ловечки испит секоја година подготвува и верификува база на прашања за полагање на ловечкиот испит изработени врз основа на програмата за полагање на ловечкиот испит и истите се објавуваат јавно преку веб страницата на Министерството за земјоделство, шумарство и водостопанство
* Ако кандидатот после информирањето за датумот и времето на полагање на ловечкиот испит поради оправдани причини не може да присуствува на денот на полагањето на испитот (болест, породилно отсуство, школување во странство и слично), а за тоа пред одржувањето на испитот го извести Министерството за земјоделство, шумарство и водостопанство, има право да полага во наредната испитна сесија, за што ќе важи предходно доставеното барање за полагање на испитот
* Дополнително, при изработка на предлог текстот на законот за изменување и дополнување на Законот за ловството, и тоа се членовите 6, 7 и 8 вградени се предлози како дел од консултативниот процес извршен со преставници Државниот инспекторат за шумарство и ловство**.** Овие одредби се вметнати поради корегирање на технички грешки во постоечкиот Закон за ловството

4. Проценка на влијание на регулативата

 Можни позитивни и негативни влијанија од секоја од опциите:

4.1. Економски влијанија ИМА

* Намалување на финансиското оптоварување на кандидатите за полагање на ловечкиот испит драстично ќе се намали, бидејќи кандидатите нема потреба да доаѓаат во испитниот центар два пати (за полагање на двата дела, со разлика од најмалку 15 дена), и дополнително Комисијата за полагање на ловечкиот испит ќе организира полагање во градовите од каде што доаѓаат кандидатите.

4.2. Фискални влијанија - НЕМА

4.3. Социјални влијанија - ИМА

* Подобрување на квалитетот на услугите кон граѓаните (апликантите за полагање на испитот).

4.4. Влијанија врз животната средина - ИМА

Испитот има и едукативен карактер (поради темите кои се обработуваат) со што се добиваат основни познавања за законската регулатива и за основните принципи за заштита и одржливо користење на дивата фауна.

4.5. Административни влијанија и трошоци

а) трошоци за спроведување - НЕМА

б) трошоци за почитување на регулативата - НЕМА

5. Консултации

5.1. Засегнати страни и начин на вклучување

Освен јавните барања преку медиумите од страна на потенцијалните кандидати-ловџии за укинување на електронското полагање на испитот, како и секојдневните контакти со истите во просториите на Министерството за земјоделство, шумарство и водостопанство, дополнително се извршени се консултации со релевантни претставници од Државниот инспекторат за шумарство и ловство за проблематиката која се обработува со предлог законот но и евентуални пречки при спроведувањен на истиот преку одржување на работни состаноци.

5.2. Преглед на добиените и вградените мислења

При изработка на предлог текстот на законот за изменување и дополнување на Законот за ловството, членовите 6, 7 и 8 се вградени како дел од консултативниот процес извршен со преставници Државниот инспекторат за шумарство и ловство

5.3. Мислењата кои не биле земени предвид и зошто

**/**

6. Заклучоци и препорачано решение

6.1. Споредбен преглед на позитивните и негативните влијанија на можните решенија (опции)

Решенијата содржани во овој Предлог закон ќе ја поедностават постапката за полагање на ловечкиот испит.

Ќе има драстично намалување на финансиското оптоварување на кандидатите за полагање на ловечкиот испит, бидејќи кандидатите нема потреба да доаѓаат во испитниот центар два пати (за полагање на двата дела, со разлика од најмалку 15 дена), и дополнително Комисијата за полагање на ловечкиот испит ќе организира полагање во градовите од каде што доаѓаат кандидатите.

Предложените изменувања на Законот за ловството ќе овозможат подобри услови и убрзување на полагањето на кандидатите кои години наназад немале можност за полагање. Бројката на кандидати кои сега чекаат за полагање е над 1300 кандидати и секој ден се зголемува.

Системот на усмено полагање на ловечкиот испит пред комисија за спроведување на ловечкиот испит а согласно програма за полагање на ловечки испит (каде се содржани темите кои се обработуваат) е најефикасен и најбрз начин за полагање и добивање на уверение за положен ловечки испит, со што дополнително се добиваат основни познавања за законската регулатива и за основните принципи за заштита и одржливо користење на дивата фауна.

Со укинување на електронското полагање ќе се зголеми и подобри и ефикасноста, ефективноста и квалитетот на услугите кон граѓаните.

6.2. Ризици во спроведувањето и примената на секое од можните решенија (опции)

 НЕМА

6.3. Препорачано решение со образложение

Се препорачува донесување на Законот за изменување и дополнување на Законот за ловството со цел унапредување на моделот на полагање на ловечкиот испит, заснован врз принципот на едукација на кандидатите-ловџии, но подобрување на квалитетот на услугите кон граѓаните.

7. Спроведување на препорачаното решение

7.1. Потреба од менување на закони и подзаконска регулатива во областа или други сродни области

**/**

7.2. Потребни подзаконски акти и рок за нивно донесување

* Правилник за содржината на програмата за полагање на ловечкиот испит, висината на надоместокот за полагање на ловечкиот испит како и висината на надоместокот на стручната комисија за полагање на ловечкиот испит – рок: еден месец од денот на влегување во сила на овој закон.
* Правилник за формата и содржината на барањето за полагање на ловечки испит, формата и содржината на уверението за положен ловечки испит како и формата и содржината на записникот за полагање на ловечки испит – рок: еден месец од денот на влегување во сила на овој закон.

7.3. Органи на државната управа, државни органи и други органи надлежни за спроведување

- Министерство за земјоделство, шумарство и водостопанство;

7.4. Активности за обезбедување на ефикасно спроведување на предлогот на закон

- Итно формирање на нова комисија за спроведување на ловечкиот испит (согласно новиот закон)

- Донесување на подзаконски акти предвидени со законот и

- Известувања преку веб сајтот на министерството.

8. Следење и евалуација

8.1. Начин на следење на спроведувањето

- Министерството за земјоделство, шумарство и водостопанство ќе биде одговорно за следење на имплементацијата за законските решенија.

8.2. Евалуација на ефектите од предлогот на закон и рокови

Eвалуација на ефектите од предложените решенија ќе биде следена низ следните индикатори:

* Намалување на бројот на кандидати кои чекаат да полагаат ловечки испит;
* Подобрена ефикасност и ефективност во работењето на административните службеници и
* Подобрување на квалитетот на услугите кон граѓаните (поголемо задоволство на граѓаните од квалитетот на услугите).

Изјава од Државен секретар

Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот

 Државен секретар Датум:\_\_\_.\_\_\_.2017 година